**דן קיזלר** (נולד ב-18 בספטמבר 1981) הוא שחקן, מדבב, מוזיקאי וזמר ישראלי.

קורות חייו
----------

דן קיזלר נולד ברוטרדם, הולנד. בגיל ארבע עלה עם הוריו לישראל. בוגר הקונסרבטוריון העירוני גבעתיים במגמת פסנתר (1990). בגיל תשע (בשנת 1990) שיחק לראשונה בהבימה בתפקיד ילד בהצגה "הפיזיקאים" בתפקיד יורג לוקאס בבימויו של היי קיילוס. בתיאטרון הבימה העביר הרבה משנות ילדותו והתחנך מקצועית כשעבד עם ליא קניג, מוסקו אלקלעי, אורנה פורת, יהודה אפרוני, שלמה בר-שביט ורבים אחרים. ההפקה השנייה בה שיחק קיזלר הייתה "חתולה על גג פח לוהט" בה כיכבה ריטה. אחר כך שיחק עוד מספר שנים בתיאטרון הבימה, ולאחר מכן עבר לתיאטרון בית ליסין. עד שירותו הצבאי הספיק לשחק גם בתיאטרון היידי, תיאטרון חיפה, ושוב בתיאטרון הבימה.

דן קיזלר החל לדבב בשנת 1991 ומדבב מאז ועד היום סדרות טלוויזיה וסרטי קולנוע רבים. 
הוא בוגר בית הספר התיכון לאמנויות ע"ש תלמה ילין במגמת תיאטרון (1999).
מגיל 15 החל דן קיזלר לעבוד בבית צבי בתפקידים שונים מאחורי הקלעים, הוא היה עוזר במאי, מפעיל תפאורה, מפעיל סאונד, מנהל הצגות ועוד 

בצהל שירת במשך שלוש שנים בלהקת המפח"ש (מפקדת חילות השדה) בתפקיד זמר, מעבד ומלחין. במסגרת השירות הצבאי הופיע בקהילות יהודיות ברחבי אירופה, בצרפת, אוסטריה, הולנד, בלגיה וספרד. בתקופת שירותו הצבאי שיחק בתיאטרון ביממ"א – תיאטרון הילדים של בלהה מס ומישה אשרוב, בהצגות "המלך צב-צב", "מסכות מספרות אגדות", "מסע בשניים", "עושה הכובעים והקופים" ועוד.

מיד בתום שירותו הצבאי החל דן קיזלר ללמוד בבית צבי וסיים אותו בהצטיינות. 
במהלך לימודיו זכה בתשע מלגות: מיכאל אוהד, שושנה דואר, אברהם אסיאו, צבי קליר (למצטיין בכל שלוש שנות הלימוד), דוד טולדנו, שירה צייטלין ואלי ליאון.

במהלך השנה השלישית ללימודיו בבית צבי ראה אותו אורי לוי, מנכ"ל תיאטרון גשר דאז וגייס אותו לקבוצת התיאטרון בהצגה "וריאציות לתיאטרון ולתזמורת" במקביל ללימודיו בבית צבי. אחרי שנה בתיאטרון גשר חזר קיזלר לתיאטרון בית ליסין להצגה "נערי ההיסטוריה" ובמקביל שיחק בכחמש הפקות שונות לנוער בתיאטרון המדיטק, בתיאטרון ארצי לנוער ותיאטרון הקיבוץ.

מאז 2008 קיזלר הוא שחקן הקאמרי.
השתתף בשנים האחרונות במחזמר "כנר על הגג" בתפקיד מוטל החייט בתיאטרון הקאמרי ובנוסף הוא משחק ב"גטו", ובמחזה "יהודים רעים" שניהם בבימויו של עמרי ניצן, 
בשנת 2006 השתתף קיזלר בשתי קלטות DVD לילדים משירי מרים ילן שטקליס בשם "שורום זורום", ו"אצו רצו גמדים" בהפקת רגש תקשורת (רחל שיין ארגמן וגיל ססובר).
הוא היה זמר בתוכנית המציאות "גריז" בערוץ 2. בנוסף לכך היה זמר אולפן בהפקות מוזיקליות שונות: פסטיגלים 2010-2006, "שיר נולד 2005", "אלאדין", "אוויטה" ועוד.
בשנת 2007 עבד כמורה בבית הספר הפרטי למוזיקה "סקאלה" ברמת-אביב.
בקולנוע שיחק דן קיזלר בסרט "מקבל ההחלטות" (2010) בבימויו של דני יגיל, לצידם של עודד תאומי, גדי יגיל ותמר קינן.
דן קיזלר מלמד משחק באופן פרטי.

תפקידים
-------

| תיאטרון | הצגה | תפקיד | במאי | שנה |
| --- | --- | --- | --- | --- |
| מדיטק | ילדיסקו | אורי | נועם שמואל | 2021 |
| הקאמרי | יהודים רעים | ג'ונה | עמרי ניצן | 2015 |
| מדיטק | מלך היהודים (אופרת רוק) | רן / האנס | איה קפלן | 2014 |
| מדיטק | אריה הספרייה | אסף | רוני פינקוביץ' |  |
| מדיטק | כטוב בעיניכם | לה-בו / אמיין | עידו ריקלין |  |
| מדיטק | צפרדי וקרפד | קרפד | רוני פינקוביץ' | 2012 |
| הספרייה | בלילות הקיץ החמים | (ערב משירי מתי כספי) | אלון אופיר | 2011 |
| הקאמרי | גטו | יצחק גייויש | עמרי ניצן | 2010 |
| הספרייה | היפה והחיה | קוגסוורת' | אלי ביז'אווי | 2010 |
| קרן אור הפקות | שרק | לורד פארקווד | עוז מורג | 2010 |
| תיאטרון ארצי לנוער | צו פינוי | אור | אלי דור חיים | 2009 |
| הקאמרי | כנר על הגג | מוטל החייט | משה קפטן | 2008 |
| הקאמרי | סלאח שבתי | וייסברגר | משה קפטן | 2008 |
| מדיטק | ציפור הנפש | הכפיל | משה קפטן | 2008 |
| מדיטק | סוד הגן הנעלם | דיקון | גלעד קמחי | 2008 |
| גד אורון הפקות | Salt & Honey the musical | Moses | דורון מדלי | 2008 |
| בית ליסין | אלתרמן שלי | זמר | רזי אמיתי | 2008 |
| הספרייה | הקומפניון דה-לה שנסון | סולן | אילן שטורם | 2008 |
| בית ליסין | נערי ההיסטוריה | לוקווד | מיכה לבינסון | 2007 |
| קרן אור הפקות | אבניו Q | סווינגר | משה קפטן | 2007 |
| בית ליסין | אנטומיה של תשובה | עזריה | דניאלה מיכאלי | 2007 |
| מדיטק ותיאטרון הקיבוץ | עץ הדומים תפוס | זאביק | משה קפטן | 2007 |
| תיאטרון ארצי לנוער | שורשים | עידו | צביקה קורמן כרמון | 2007 |
| תיאטרון ארצי לנוער | שובר גלים | ניר | צביקה קורמן כרמון | 2007 |
| תיאטרון גשר | וריאציות לתיאטרון ולתזמורת | סולן | יבגני אריה | 2006 |
| הספרייה | תחת שמי פריז | סולן | אילן שטורם | 2006 |
| הספרייה | אריוודרצ'י רומא | סולן | אילן שטורם | 2006 |
| הספרייה | דני והים הכחול | דני | אילן שטורם | 2006 |
| הספרייה | שיער | מתגייס/חייל | דניאל אפרת על פי גדי ענבר | 2006 |
| הספרייה | אהבה מהסרטים | סולן | תומר מוקד | 2006 |
| הספרייה | ג'קיל והייד | סר ארצ'יבלד פרופס | מיטקו בוזקוב | 2006 |
| הספרייה | שרים סינטרה וחברים | סולן | אילן שטורם | 2005 |
| הספרייה | תחת שמי פריז | להקה | רפי ניב | 2005 |
| הספרייה | גריז | להקה | גלעד קמחי | 2005 |
| הספרייה | יוסף וכתונת הפסים המשגעת | בנימין | משה קפטן | 2005 |
| הספרייה | שורת המקהלה | מארק אנתוני | משה קפטן | 2004 |
| הבימה | המאובן - מתוך 'פרויקט שטרנהיים' של דורון תבורי | יהואכים | רוברט וודרוף (ניו יורק) | 1998 |
| התיאטרון האידי | מירל'ה אפרת | שליימל'ה | יורם פאלק | 1996 |
| הבימה | סיראנו דה ברז'ראק | טבח, גנב, מנצח | פטר לבל (צ'כיה) | 1996 |
| הספרייה | מירל'ה אפרת | שליימל'ה | יורם פאלק | 1995 |
| הבימה | רוחות | אוסוולד הצעיר | חנן שניר | 1995 |
| בית ליסין (בשיתוף תיאטרון חיפה) | שיחות עם אבי | צ'ארלי/ג'ואי | היי קיילוס | 1994 |
| בית ליסין | הבית של מרווין | צ'ארלי | איציק ויינגרטן | 1994 |
| הבימה | הקוסם מברוקלין | סטיב פולאק | אילן אלדד | 1993 |
| הבימה | חתולה על גג פח לוהט | באסטר | אורי פסטר | 1992 |
| הבימה | הפיזיקאים | יורג לוקאס | היי קיילוס | 1990 |

דיבוב
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. רצוי להוסיף שמות דמויות.
הוא דיבב את סוניק הקיפוד בסדרות סוניק וסוניק הקיפוד ובסרטים ראלף ההורס וראלף שובר את האינטרנט

קישורים חיצוניים
----------------

ויקישיתוף מדיה וקבצים בנושא **דן קיזלר** בוויקישיתוף

* דן קיזלר, במיזם "אישים" לתיעוד היצירה הישראלית
* דן קיזלר, באתר "אידיבי", מאגר הידע העברי לקולנוע ישראלי ועולמי
* דן קיזלר באתר הבמה
* דן קיזלר באתר התיאטרון הקאמרי